# data[].attributes.body
Žodis „skeptras“ kilęs iš graikų kalbos ir reiškia lazdą. Valdžios lazda – dažnas dievų jėgos šaltinis įvairių tautų mitologijose.
Lazda – tai jėgos ir valios instrumentas. Skeptrai buvo gaminami iš brangių metalų ir paprastai laikomi dešinėje valdovo rankoje.

# data[].attributes.body
Kalavijas – ketvirtoji pagrindinė karaliaus regalija. Valdovo kalavijas simbolizavo valdovo rankose sutelktą karinę jėgą ir ryžtą ginti tikėjimą bei savo kraštą.

# data[].attributes.body
Dažniausiai iš aukso ir brangakmenių pagamintas valdžios rutulys simbolizavo valdžios tobulybę, kadangi rutulys – ideali figūra, neturinti nei pradžios, nei pabaigos.
Kartais valdžios rutulio simbolika siejama su obuoliu. Krikščionybėje obuolys – tai „uždraustasis vaisius“, kurio paragavus pradedamas skirti gėris nuo blogio.
Tokiu būdu karaliaus rankose atsiduria teisė bausti ir pasigailėti.
Paprastai valdžios rutulys buvo laikomas kairėje rankoje.

# data[].attributes.body
Karūna – labiausiai atpažįstamas ir pats svarbiausias karaliaus atributas. Lietuviškas žodis „karūna“ yra kilęs iš lotyniškojo "corona" ir reiškia vainiką arba ratą.
Karūna – ne tik karaliaus valdžios – galios ženklas, bet ir valstybės simbolis.
Mindaugas savo galvą padabino Rygos auksakalių karūna. Po Mindaugo nužudymo pradingo ne tik karaliaus titulas, bet ir pati karūna.

# data[].attributes.body
Liepos 6-ąją Lietuvoje minima Valstybės, arba dar kitaip - MINDAUGO KARŪNAVIMO DIENA. Yra žinoma, kad 1253 metų vasarą didysis kunigaikštis Mindaugas buvo paskelbtas Lietuvos karaliumi ir tapo pirmuoju ir paskutiniu Lietuvos karaliumi.

# data[].attributes.body
Mindaugas priėmė katalikų tikėjimą ir  popiežiaus pritarimu tapo Lietuvos karaliumi, priimdamas VALDOVO REGALIJAS.

Tradiciniais karaliaus valdžios simboliais Europoje buvo laikoma karūna, valdžios rutulys, skeptras, kalavijas ir valdovo žiedas.

Kur buvo karūnuotas Mindaugas kartu su žmona Morta – nežinoma. Vieni teigia, kad Mindaugas karaliumi buvo karūnuotas Vilniuje Kernavėje ar net Naugarduke.